આજના મશીનયુગમાં કમરના દુખાવાનો દર ખુબ જ વધી ગયો છે. હાલમાં જ પ્રસિધ્ધ થયેલ ‘ગ્લોબલ બર્ડન ઓફ ડીસીઝ સ્ટડી’ સર્વેમાં કમરનો દુખાવો એ વિકલાંગનું પ્રથમ કારણ જાહેર કરવામાં આવે છે. 70 ટકાથી પણ વધારે લોકોને જીવનના કોઇ એક તબકકામાં કમર કે ડોકનો દુખાવો થતો હોય છે. લોકોના વધતા આયુષ્ય સાથે મણકા અને કરોડરજ્જુની બિમારીઓનું પ્રમાણ વધ્યું છે. જો આપણે યુવા વર્ગ નાની ઉંમરથી જ યોગ્ય જીવનશૈલી અને કામ કરવાની ઢબ વિશે જાગૃત થાય તો તેમને મોટી ઉંમરે થતી વિવિધ મણકાની બિમારીથી બચાવી શકાય છે.